**Aleksei Valerjevitš Jašin** (translitteroidaan usein myös Jashin tai Yashin, ven. Алексей Валерьевич Яшин, s. 5. marraskuuta 1973 Sverdlovsk, Neuvostoliitto) on venäläinen pelaajauransa lopettanut, keskushyökkääjänä pelannut jääkiekkoilija.

Ura
---

### Uran alku

Ottawa Senators varasi Jašinin NHL:ään numerolla kaksi vuoden 1992 varaustilaisuuden ensimmäisellä kierroksella. Hän oli nykyisen Senatorsin historian ensimmäinen varaus. Jašin pelasi vielä kauden 1992–1993 Moskovan Dynamossa, jossa oli pelannut myös kauden 1991–1992. Hän oli voittamassa vuonna 1992 IVY:n mestaruussarjan ja vuonna 1993 Kansainvälisen liigan mestaruutta. Hän aloitti NHL-uransa kaudella 1993–1994 samaan aikaan Senatorsin toisen nuoren lupauksen Alexandre Daiglen kanssa. Hän teki tulokaskaudellaan 79 tehopistettä (30 maalia ja 49 syöttöä), eniten joukkueensa pelaajista.

Jašin oli seuraavinakin vuosina joukkueensa johtava pelaaja. Hän oli Senatorsin paras pistemies tulokaskautensa lisäksi kausina 1994–1995, 1996–1997, 1997–1998, 1998–1999 ja 2000–2001. Kaudella 1995–1996 hän kävi läpi ensimmäisen sopimuskiistansa Senatorsin kanssa. Hän oli sivussa NHL:stä alkukauden ja pelasi muutaman ottelun TsSKA Moskovassa Venäjällä. Kiista ratkesi vuoden 1995 lopussa.

Jašin oli tärkeässä roolissa vuonna 1997, kun Senators pääsi ensimmäistä kertaa NHL:n pudotuspeleihin, ja vuonna 1998, kun seura pääsi pudotuspelien toiselle kierrokselle voitettuaan ensimmäisellä kierroksella itäisen konferenssin runkosarjavoittajan New Jersey Devilsin. Hän teki Devilsiä vastaan pelatussa pudotuspelisarjassa muun muassa sarjan kolmannen ottelun ratkaisseen 2–1-jatkoaikamaalin ja 1–0-maalin sarjan voiton ratkaisseessa, lukemin 3–1 päättyneessä seitsemännessä ottelussa.

Jašinista tuli vuonna 1998 ensimmäinen vakituisesti NHL-joukkueen kapteenina toiminut venäläinen, kun hänestä tuli Senatorsin kapteeni Randy Cunneyworthin siirryttyä Buffalo Sabresiin. Ensimmäinen, ja loppujen lopuksi ainoa kausi Senatorsin kapteenina, kausi 1998–1999, oli pisteiden valossa hänen NHL-uransa paras, kun hän teki 94 tehopistettä, 44 maalia ja 50 syöttöpistettä 82 runkosarjaottelussa. Hän jakoi NHL:n maalipörssin toisen sijan Tony Amonten ja Jaromír Jágrin kanssa ja sijoittui toiseksi äänestyksessä NHL:n arvokkaimmalle pelaajalle jaettavan Hart Memorial Trophyn saajasta.

### Ottawasta New York Islandersiin

Jašin kävi läpi toisen vaikean sopimuskiistansa NHL-kaudella 1999–2000. Hän oli pelaamatta koko kauden, vaikka hänen aiemmin solmimaansa sopimusta oli jäljellä vielä vuosi. Kiista päättyi lopulta Senatorsin eduksi ja Jašin joutui pelaamaan Senatorsissa vielä kauden 2000–2001. Vuonna 1998 Jašin oli luvannut lahjoittaa miljoona dollaria Ottawassa sijaitsevalle National Arts Centrelle, mikä olisi ollut sen historian suurin lahjoitus. Hän kuitenkin pyörsi myöhemmin lupauksensa.

Kesäkuussa 2001 Senators myi Jašinin pelaajaoikeudet New York Islandersille vaihdossa Zdeno Cháraan, Bill Muckaltiin ja saman vuoden varaustilaisuuden ensimmäisen kierroksen toiseen varausvuoroon, jonka Senators käytti Jason Spezzaan. Islanders teki Jašinin kanssa kymmenvuotisen, 87,5 miljoonan dollarin arvoisen sopimuksen. Vuonna 2005, NHL:n uuden työehtosopimuksen myötä, hänen palkastaan leikattiin 24 prosenttia.

Jašin edusti Islandersia lopulta viiden kauden ajan, kaudesta 2001–2002 kauteen 2006–2007. Kaudella 2004–2005, NHL:n työsulun aikana, hän pelasi Lokomotiv Jaroslavlissa Venäjän jääkiekon superliigassa. Jašin oli kausina 2001–2002 ja 2002–2003 Islandersin paras pisteidentekijä ja kaudella 2005–2006 hän ja Miroslav Šatan tekivät yhtä monta tehopistettä. Vuonna 2005, kun Michael Peca siirtyi Edmonton Oilersiin, Jašin nimettiin Islandersin uudeksi kapteeniksi.

Kesäkuussa 2007 Islanders purki Jašinin sopimuksen neljä vuotta ennen sen päättymistä. Korvauksena purkamisesta seura maksoi hänelle 17,63 miljoonaa Yhdysvaltain dollaria. Jašin pelasi NHL-urallaan 850 runkosarjaottelua, joissa hän teki 781 tehopistettä, 337 maalia ja 444 syöttöpistettä, ja 48 pudotuspeliottelua, joissa hän teki 27 tehopistettä, 11 maalia ja 16 syöttöpistettä. Hänet nimettiin kerran, vuonna 1999, NHL:n toiseen tähdistökentälliseen ja hän pelasi kolmesti, vuosina 1994, 1999 ja 2002, NHL:n tähdistöottelussa.

### Paluu Venäjälle

Jašin allekirjoitti heinäkuussa 2007 sopimuksen venäläisseura Lokomotiv Jaroslavliin. Hän oli voittamassa vuonna 2008 superliigan hopeaa. Kausi 2008–2009 oli ensimmäinen KHL-kausi. Jašin pelasi kauden aikana KHL:n tähdistöottelussa. Jaroslavl eteni kauden aikana myös KHL:n finaaleihin, mutta hävisi niissä Ak Bars Kazanille. Hän oli molempina kausina joukkueensa paras pistemies.

Jašin siirtyi kaudeksi 2009–2010 SKA Pietariin. Hän teki kaudella 2009–2010 64 tehopistettä, 18 maalia ja 46 syöttöpistettä, 56 ottelussa ja sijoittui KHL:n pistepörssissä kolmanneksi Sergei Mozjakinin ja joukkuetoveri Maksim Sušinskin jälkeen. Seuraavalla kaudella hän pelasi 52 ottelua tehopistein 15+18=33.

Kauden 2011–2012 alussa Jašin siirtyi TsSKA Moskovaan. Kausi jäi hänen pelaajauransa viimeiseksi. Joulukuussa 2012 hänet nimitettiin Venäjän naisten jääkiekkomaajoukkueen general manageriksi.

### Maajoukkueura

Jašin edusti Venäjää vuosien 1996 ja 2004 jääkiekon maailmancupeissa, kolmissa talviolympialaisissa, Naganossa 1998, Salt Lake Cityssä 2002 ja Torinossa 2006, ja yhdeksissä jääkiekon maailmanmestaruuskilpailuissa. Hän sai kaksi olympiamitalia, hopeaa 1998 ja pronssia 2002, ja kaksi MM-mitalia, kultaa 1993 ja pronssia 2005.

Perhe
-----

Jašin on seurustellut pitkään supermalli Carol Altin kanssa. Heillä ei ole yhteisiä lapsia.

Tilastot
--------


|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1990–91 | Avtomobilist Sverdlovsk | NL | 26 | 2 | 1 | 3 | 10 |  |  |  |  |  |  |  |  |  |  |  |  |  |  |  |  |  |
|  | Avtomobilist Sverdlovsk | NL-Q | 12 | 1 | 1 | 2 | 12 |  |  |  |  |  |  |  |  |  |  |  |  |  |  |  |  |  |
| 1991–92 | Dynamo Moskova | IVY | 28 | 7 | 3 | 10 | 19 | 7 | 0 | 2 | 2 | 0 |  |  |  |  |  |  | JMM | 7 | 4 | 2 | 6 | 2 |
|  | Dynamo Moskova 2 | IVY-3 | 6 | 6 | 2 | 8 | 8 |  |  |  |  |  |  |  |  |  |  |  |  |  |  |  |  |  |
| 1992–93 | Dynamo Moskova | IVY | 27 | 10 | 12 | 22 | 18 | 10 | 7 | 3 | 10 | 18 | Ykköstähdistö |  |  |  |  |  | JMM | 3 | 1 | 0 | 1 | 4 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 2 | 1 | 3 | 5 |
| 1993–94 | Ottawa Senators | NHL | 83 | 30 | 49 | 79 | 22 |  |  |  |  |  |  |  |  |  |  |  | MM | 5 | 1 | 2 | 3 | 8 |
| 1994–95 | Las Vegas Thunder | IHL | 24 | 15 | 20 | 35 | 32 |  |  |  |  |  |  |  |  |  |  |  |  |  |  |  |  |  |
|  | Ottawa Senators | NHL | 47 | 21 | 23 | 44 | 20 |  |  |  |  |  |  |  |  |  |  |  |  |  |  |  |  |  |
| 1995–96 | TsSKA Moskova | RSL | 4 | 2 | 2 | 4 | 4 |  |  |  |  |  |  |  |  |  |  |  | MM | 8 | 4 | 5 | 9 | 4 |
|  | Ottawa Senators | NHL | 46 | 15 | 24 | 39 | 28 |  |  |  |  |  |  |  |  |  |  |  |  |  |  |  |  |  |
| 1996–97 | Ottawa Senators | NHL | 82 | 35 | 40 | 75 | 44 | 7 | 1 | 5 | 6 | 2 |  |  |  |  |  |  | MC | 5 | 0 | 2 | 2 | 6 |
|  |  |  |  |  |  |  |  |  |  |  |  |  |  |  |  |  |  |  | MM | 5 | 3 | 0 | 3 | 12 |
| 1997–98 | Ottawa Senators | NHL | 82 | 33 | 39 | 72 | 24 | 11 | 5 | 3 | 8 | 8 |  |  |  |  |  |  | OK | 6 | 3 | 3 | 6 | 0 |
| 1998–99 | Ottawa Senators | NHL | 82 | 44 | 50 | 94 | 54 | 4 | 0 | 0 | 0 | 10 | Kakkostähdistö |  |  |  |  |  | MM | 6 | 8 | 1 | 9 | 6 |
| 1999–00 | ei pelannut/sopimusriita |  |  |  |  |  |  |  |  |  |  |  |  |  |  |  |  |  | MM | 5 | 1 | 1 | 2 | 8 |
| 2000–01 | Ottawa Senators | NHL | 82 | 40 | 48 | 88 | 30 | 4 | 0 | 1 | 1 | 0 |  |  |  |  |  |  | MM | 7 | 2 | 3 | 5 | 6 |
| 2001–02 | New York Islanders | NHL | 78 | 32 | 43 | 75 | 25 | 7 | 3 | 4 | 7 | 2 |  |  |  |  |  |  | OK | 6 | 1 | 1 | 2 | 0 |
| 2002–03 | New York Islanders | NHL | 81 | 26 | 39 | 65 | 32 | 5 | 2 | 2 | 4 | 2 |  |  |  |  |  |  |  |  |  |  |  |  |
| 2003–04 | New York Islanders | NHL | 47 | 15 | 19 | 34 | 10 | 5 | 0 | 1 | 1 | 0 |  |  |  |  |  |  | MM | 6 | 1 | 2 | 3 | 2 |
| 2004–05 | Lokomotiv Jaroslavl | RSL | 10 | 3 | 3 | 6 | 14 | 9 | 3 | 7 | 10 | 10 |  |  |  |  |  |  | MC | 4 | 1 | 2 | 3 | 4 |
|  |  |  |  |  |  |  |  |  |  |  |  |  |  |  |  |  |  |  | MM | 9 | 2 | 1 | 3 | 8 |
| 2005–06 | New York Islanders | NHL | 82 | 28 | 38 | 66 | 68 |  |  |  |  |  |  |  |  |  |  |  | OK | 8 | 1 | 3 | 4 | 4 |
| 2006–07 | New York Islanders | NHL | 58 | 18 | 32 | 50 | 44 |  |  |  |  |  |  |  |  |  |  |  |  |  |  |  |  |  |
| 2007–08 | Lokomotiv Jaroslavl | RSL | 56 | 16 | 27 | 43 | 63 | 16 | 8 | 6 | 14 | 16 |  |  |  |  |  |  |  |  |  |  |  |  |
| 2008–09 | Lokomotiv Jaroslavl | KHL | 56 | 21 | 26 | 47 | 30 | 19 | 7 | 11 | 18 | 10 |  |  |  |  |  |  |  |  |  |  |  |  |
| 2009–10 | SKA Pietari | KHL | 56 | 18 | 46 | 64 | 38 | 4 | 2 | 1 | 3 | 0 |  |  |  |  |  |  |  |  |  |  |  |  |
| 2010–11 | SKA Pietari | KHL | 52 | 15 | 18 | 33 | 50 | 4 | 1 | 4 | 5 | 0 |  |  |  |  |  |  |  |  |  |  |  |  |
| 2011–12 | TsSKA Moskova | KHL | 43 | 9 | 11 | 20 | 18 | 3 | 1 | 0 | 1 | 0 |  |  |  |  |  |  |  |  |  |  |  |  |
| NHL yhteensä | 850 | 337 | 444 | 781 | 401 | 43 | 11 | 16 | 27 | 24 | **aikuisten arvokisat** | 88 | 30 | 27 | 57 | 73 |

Lähteet
-------

* Aleksei Jašin Eurohockey-sivustolla (englanniksi)
* Aleksei Jašin Legends of Hockey -sivustolla (englanniksi)

### Viitteet

1. 1 2 3 4  Paananen, Arja: Kiistelty tähti.  *Veikkaaja*, 2010, nro 11, s. 30–33.
2. 1 2 3 4  Aleksei Jašin *Elite Prospects*. Everysport Media Group AB.  (englanniksi)
3. ↑  Vote for the Senators #1 all-time Draft pick *senators.nhl.com*. Viitattu 22.3.2010. (englanniksi)
4. 1 2 3 4 5 6 7 8  Legends of Hockey
5. ↑  1993–94 Ottawa Senators [NHL] *hockeydb.com.* Viitattu 22.3.2010. (englanniksi)
6. ↑  1994–95 Ottawa Senators [NHL] *hockeydb.com.* Viitattu 22.3.2010. (englanniksi)  
1996–97 Ottawa Senators [NHL] *hockeydb.com.* Viitattu 22.3.2010. (englanniksi)  
1997–98 Ottawa Senators [NHL] *hockeydb.com.* Viitattu 22.3.2010. (englanniksi)  
1998–99 Ottawa Senators [NHL] *hockeydb.com.* Viitattu 22.3.2010. (englanniksi)  
2000–01 Ottawa Senators [NHL] *hockeydb.com.* Viitattu 22.3.2010. (englanniksi)
7. ↑  Sports People: Hockey;Yashin Returns to Practice After Ending His Holdout *NYTimes.com*.  31.12.1995. Viitattu 22.3.2010. (englanniksi)
8. ↑  Lapointe, Joe: The Stanley Cup Playoffs; Lemaire Speechless in Any Language *NYTimes.com*.  27.4.1998. Viitattu 22.3.2010. (englanniksi)
9. ↑  Lapointe, Joe: The Stanley Cup Playoffs; Devils Get A Big Shock To System: An Early Exit *NYTimes.com*.  3.5.1998. Viitattu 22.3.2010. (englanniksi)
10. ↑  1998-99 NHL League Leaders *hockeydb.com.* Viitattu 22.3.2010. (englanniksi)
11. 1 2  Lapointe, Joe: Hockey; Arbitrator Keeps Yashin In Ottawa *NYTimes.com*.  29.6.2000. Viitattu 22.3.2010. (englanniksi)
12. ↑  NHL star donates $1 million to National Arts Centre *CBC News*.  13.11.1998. CBC.ca. Viitattu 22.3.2010. (englanniksi)
13. ↑  Yashin explains yanked arts donation *CBC News*.  10.11.2000. CBC.ca. Viitattu 22.3.2010. (englanniksi)
14. ↑  Diamos, Jason: Hockey; Isles and Yashin Set $87.5 Million Deal; Lindros Hits the Ice *NYTimes.com*.  5.9.2001. Viitattu 22.3.2010. (englanniksi)
15. ↑  Yashin signs with Russian club *CBC Sports*.  20.7.2007. CBC.ca. Viitattu 22.3.2010. (englanniksi)
16. ↑  2001–02 New York Islanders [NHL] *hockeydb.com.* Viitattu 22.3.2010. (englanniksi)  
2002–03 New York Islanders [NHL] *hockeydb.com.* Viitattu 22.3.2010. (englanniksi)  
2005–06 New York Islanders [NHL] *hockeydb.com.* Viitattu 22.3.2010. (englanniksi)
17. 1 2  Islanders buy out Yashin, hope to keep Blake, Smyth *ESPN.com*.  6.6.2007. Viitattu 22.3.2010. (englanniksi)
18. ↑  Internationals defeat Russians at KHL All-Star game *Usatoday.com*.  10.1.2009. USA Today. Viitattu 30.5.2009. (englanniksi)
19. 1 2  Seppä, Petri: Aleksei Jashin ei pelaa enää Kari Heikkilän komennossa  29.5.2009. Ilta-Sanomat. Viitattu 30.5.2009.
20. ↑  2007–08 Yaroslavl Lokomotiv [Russia] *hockeydb.com.* Viitattu 22.3.2010. (englanniksi)  
2008–09 Yaroslavl Lokomotiv [KHL] *hockeydb.com.* Viitattu 22.3.2010. (englanniksi)
21. ↑  2009-10 KHL League Leaders *hockeydb.com.* Viitattu 22.3.2010. (englanniksi)  
2009–10 St. Petersburg SKA KHL *hockeydb.com.* Viitattu 22.3.2010. (englanniksi)
22. ↑  Alexei Yashin on retirement, future of women’s hockey, and Mike Milbury (Puck Daddy Interview) *Yahoo! Sports*.  13.4.2013. Viitattu 2.6.2013. (englanniksi)
23. ↑  Alexei Yashin named GM of Russian women’s hockey team *The Globe and Mail*.  7.12.2012. Viitattu 2.6.2013. (englanniksi)
24. ↑  Aleksey Yashin *Sports-Reference.com*.  Arkistoitu 14.12.2012. Viitattu 14.3.2011. (englanniksi)
25. ↑  Aleksei Yashin - Player Profile EuroHockey. Viitattu 13.3.2011. (englanniksi)
26. ↑  Player - Aleksei Yashin Legends of Hockey. Viitattu 13.3.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aleksei Jašin**.
* Aleksei Jašin The Internet Hockey Databasessa (englanniksi)
* Aleksei Jašin KHL:n verkkosivuilla (venäjäksi)